**დამტკიცებულია:**

 **შზსუ-ს სამართლის ფაკულტეტის**

**გაფართოებულ საბჭოს სხდომაზე**

**14.01.22.**

**ოქმი #1**

**შავი ზღვის საერთაშორისო უნივერსიტეტის**
**სამართლის ფაკულტეტის**
**განვითარების გრძელვადიანი (სტრატეგიული) გეგმა**

**2022- 2025**

 **შესავალი**
 შპს „შავი ზღვის საერთაშორისო უნივერსიტეტის“ (შემდგომში „უნივერსიტეტი“) სამართლის ფაკულტეტის (შემდგომში „ფაკულტეტი“) გრძელვადიანი (სტრატეგიული) განვითარების გეგმა შეესაბამება უნივერსიტეტის სტრატეგიული განვითარების გეგმას. წინამდებარე დოკუმენტის შემუშავების პროცესში გათვალისწინებული იქნა 2021 წელს ჩატარებული და გამოქვეყნებული კვლევები და ანგარიშები,[[1]](#footnote-1) საგანმანათლებლო პროგრამების აკრედიტაციის საბჭოს სხდომის ოქმი (MES 3 21 0000050839. 31.01.21), ასევე ყველა ის კვლევა და ანგარიში, რაც განხორციელდა როგორც საუნივერსიტეტო, ისე საფაკულტეტო დონეზე.
 სამართლის ფაკულტეტის გრძელვადიანი განვითარების დოკუმენტში წარმოდგენილია ფაკულტეტის წინაშე მდგარი ძირითად სტრატეგიულ გამოწვევები და წარმოადგენს მისი საქმიანობის ჩარჩოს, რომელიც შესაძლებლობას იძლევა აღმოიფხვრას არსებული ნაკლოვანებანი და მიღწეული იქნას წინამდებარე დოკუმენტით განსაზღვრული მიზნები.

 უნივერსიტეტის გარემოში შექმნილია ფაკულტეტის საქმიანობის წარმატებით განხორციელების პირობები, კარძოდ, თანამედროვე მატერიალურ-ტექნიკური ბაზა, მუდმივად განახლებადი თანამედროვე ბიბლიოთეკა, პროექტორებით აღჭურვილი აუდიტორიები, ონლაინ სწავლებისთვის აუცილებელი ინფრასტრუქტურა, იმიტირებული სასამართლო დარბაზი, იურიდიული კლინიკა, ფუნქციონირებს აკადემიური ჟურნალი „თანამედროვე სამართლის ჟურნალი“. მიუხედავად აღნიშნულისა, არსებობს რიგი იდენტიფიცირებული ხარვეზები, რომელთა გამოსწორების რეალური შესაძლებლობები გაწერილია წინამდებარე დოკუმენტში.

 2022-2025 წლის სამართლის ფაკულტეტის სტრატეგიული განვითარების გეგმა ასახავს უნივერსიტეტის განვითარების პოლიტიკის ძირითად მიმართულებებს, ეფუძნება უნივერსიტეტისა და ფაკულტეტის მისიას, ხედვას, ღირებულებებსა და პასუხისმგებლობას ქვეყნის, საზოგადოების, სტუდენტისა და უნივერსიტეტის/ფაკულტეტის პერსონალის მიმართ.

1. **სტრატეგიული დაგეგმარების მეთოდოლოგია.**

 ფაკულტეტის სტრატეგიული დაგეგმვა განგრძობადი, დინამიკური ციკლია, რომელიც პერიოდულად მოითხოვს პროგრესის შეფასებას, მიღებული ინფორმაციის ანალიზს, პრიორიტეტების გადახედვას, არსებობის შემთხვევაში ახალი პრიორიტეტების განსაზღვრას და სტრატეგიული ამოცანების განხორციელებაზე მონიტორინგს. ფაკულტეტის განვითარებისა და მდგრადობისათვის მეტად მნიშვნელოვანია სტრატეგიული დაგეგმვის პროცესი და მეთოდოლოგია.

 სტრატეგიული განვითარების გეგმის შემუშავების საწყის ეტაპზე ფაკულტეტზე განხორციელდა ძირითადი სტრატეგიული მიმართულებების იდენტიფიკაცია, რომელიც უნდა შეესაბამებოდეს უნივერსიტეტის შინაგანაწესით (დებულებით) დადგენილ მიზნებს. გათვალისწინებული იქნა უნივერსიტეტში მოქმედი დოკუმენტაცია და მოხდა არსებული სიტუაციის ანალიზი (SWOT ანალიზი). ფაკულტეტის ძირითადი სტრატეგიული მიმართულებების შესაბამისად.
ფაკულტეტის ადმინისტრაცია დაინტერესებულ მხარეებთან მუდმივი კომუნიკაციის პირობებში აყალიბებს ძირითად სტრატეგიულ მიზნებსა და ამოცანებს, განსაზღვრავს მათ შესაბამის აქტივობას და შესრულების ძირითად ინდიკატორებს/კრიტერიუმებს.

 **II. გრძელვადიანი (სტრატეგიული) განვითარების გეგმის შესრულების მონიტორინგი**

 ფაკულტეტის საბჭო განახორციელებს გრძელვადიანი განვითარებისა და სამოქმედო გეგმების შესრულების მონიტორინგს.
 ფაკულტეტის  დეკანი წელიწადში ერთხელ ფაკულტეტის საბჭოს წარუდგენს ანგარიშს ფაკულტეტის გრძელვადიანი განვითარებისა და შესაბამისი სამოქმედო გეგმის იმპლემენტაციის შესახებ შესრულების ძირითადი ინდიკატორების მიხედვით. ფაკულტეტის საბჭო უფლებამოსილია საჭიროების შემთხვევაში მოამზადოს შესაბამისი რეკომენდაციები.

**III. SWOT ანალიზი (გაკეთებულია 2021 წლის ნოემბერის მდგომარეობით)
ფაკულტეტის ძლიერი მხარეები:**

* სასწავლო პროცესის მართვის თანამედროვე სისტემა;
* სწავლების საფასურის გადახდის მოქნილი სისტემა;
* ადაპტირებული გარემო სპეციალური საგანამანთლებლო საჭიროების სტუდენტთათვის;
* უსაფრთხო გარემო და განვითარებული ინფრასტრუქტურა (თანამედროვე ტექნიკით აღჭურვილი აუდიტორები, განახლებული ბიბლიოთეკა მდიდარი წიგნადი ფონდით, იურიდიული კლინიკა; საკონფერენციო დარბაზები, სპორტული მოედნებიი; სტუდენტთა ჯგუფური მუშაობის სივრცეები, სარეკრეაციო სივრცე, სამედიცინო კაბინეტი, სასადილო);
* კურსდამთავრებულთა დასაქმების მაღალი ხარისხი (ბოლო 5 წლის (2017-2021) მაჩვენებლით 91,6% მათ შორის პროფესიით დასაქმებული - 41,6%, სამაგისტრო საფეხურზე სწავლა გააგრძელა 17,4%);[[2]](#footnote-2)
* საგანმანათლებლო პროგრამების მზარდი ინტერნაციონალიზაცია;
* საგანმანათლებლო პროგრამაში შეთავაზებული საგნების ფართო არჩევანი;
* საგანმანათლებლო პროგრამაში ჩართული მაღალი კვალიფიკაციის მქონე პერსონალი;
* ფაკულტეტზე აკადემიური ჟურნალის არსებობა;
* სამართლის კლინიკის არსებობა;
* ინტერნაციონალიზაციის პროცესის ზრდის ტენდენცია;
* თანამშრომლობა ადგილობრივ და საერთაშორისო პარტნიორებთან;
**ფაკულტეტის სუსტი მხარეები:**
* ფაკულტეტის მართვის არაოპერატიულობა;
* საგანმანათლებლო პროგრამების აკრედიტაციის ექსპერტთა დასკვნითა და აკრედიტაციის საბჭოს გადაწყვეტილებით (2021წ.) გამოვლენილი ხარვეზები;
* ფაკულტეტის ფუნქციონირებისთვის შესაბამისი დოკუმენტაციის მოუწესრიგებლობა (მაგ. ფაკულტეტის დებულების, ფაკულტეტის გრძელვადიანი განვითარების გეგმის არარსებობა)
* კვლევაზე ორიენტირებული სწავლების უკმარისობა, კვლევის კუთხით აკადემიური პერსონალის არასაკმარისი მოტივაცია/ხელშეწყობა;
* არასისტემატური სახე აქვს დამსაქმებლებთან ურთიერთთანამშრომლობას;
* სახელმწიფო გრანტით ჩარიცხულ სტუდენტთა დაბალი მაჩვენებელი (31%);
* არასაკმარისი მარკეტინგული და პიარ ღონისძიებები;
* ფაკულტეტის ვებ გვერდის არაინფორმაციულობა.

**ფაკულტეტის განვითარების შესაძლებლობები:**

* ეფექტური მარკეტინგული და პიარ აქტივობების განხორციელება;
* აკადემიური პერსონალის პროფესიული განვითარების მეტი მხარდაჭერა;
* ახალგაზრდა, პერსპექტიული აკადემიური პერსონალის მოზიდვა;
* მეტი პრაქტიკოსი სპეციალისტის მოზიდვა;
* სტუდენტთა მხარდაჭერის ღონისძიებების, სტუდენტური ცხოვრების გამრავალფეროვნება;
* დამატებითი ფინანსების მოზიდვა (მათ შორის უნივერსიტეტის მხრიდან ფაკულტეტისათვის გამოყოფილი საბიუჯეტო ასიგნებათა ეტაპობრივი ზრდა);
* საერთაშორისო თანამშრომლობის გამოცდილების გაზიარება;
* სტუდენტების, აკადემიური და მოწვეული პერსონალისა და კურსდამთავრებულთა პოტენციალის მაქსიმალური გამოყენება;
* სეზონური (ზამთრის და ზაფულის) სკოლების ფორმატით სტუდენტთა საგანმანათლებლო აქტივობების დამკვიდრება.
**რისკები:**
* უმაღლესი განათლებისა დაფინანსების არსებული სახელმწიფო მოდელი;
* მზარდი კონკურენცია იურიდიული განათლების ბაზარზე;
* არამდგრადი ეკონომიკური და სოციალური მდგომარეობა ქვეყანაში;
* არამდგრადი რეგულაციები განათლების სისტემაში (კნონმდებლობის მუდმივი და მოულოდნელი ცვლილებები);

**IV. სტრატეგიული გეგმის სტრუქტურა**

 უნივერსიტეტისა და ფაკულტეტის მისიის, ხედვისა, მიზნებისა და ამოცანების საფუძველზე, ფაკულტეტის წინაშე მდგარი გამოწვევების გათვალისწინებით, SWOT ანალიზის, ფაკულტეტის 2020-2021 წლების სამოქმედო გეგმის შესრულების შეფასების, კვლევების[[3]](#footnote-3) ანალიზის შედეგად და დაინტერესებული მხარეების[[4]](#footnote-4) ჩართულობით, ფაკულტეტმა გამოკვეთა მომავალი 4 წლის საქმიანობის სტრატეგიული მიზნები, ამოცანები და შესრულების ინდიკატორები.

 **მომავალი 4 წლის მანძილზე ფაკულტეტის სტრატეგიული მიზნებია:**

1. ინსტიტუციური განვითარების ხარისხის ამაღლება;
2. პერსონალის მართვის და პროფესიული განვითარების მექანიზმის სრულყოფა;
3. საგანმანათლებლო და სამეცნიერო საქმიანობის ხარისხხის ზრდა. ინტერნაციონალიზაცია;
4. სტუდენტთა წარმატებაზე ორიენტირებული ღონისძიებები.
5. **ინსტიტუციური განვითარების ხარისხის ამაღლება,** უშუალოდ უკავშირდება ფაკულტეტის კონკურენტუნარიანობას, მდგრადობასა და საზოგადოებრივი პასუხისმგებლობის ზრდის საკითხს.

 ვითვალისწინებთ ფაკულტეტის ტრადიციებს, ადამინურ, მატერიალურ და ფინანსურ რესურსებს, წლების განმავლობაში დაგროვილ საუკეთესო გამოცდილებას, ფაკულტეტი მზადაა აქტიურად მიიღოს მონაწილეობა საზოგადოების განვითარებაში, არა მხოლოდ განათლებისა და მეცნიერების თვალსაზრისით, არამედ დაგეგმოს და განახორციელოს სოციალური, შემოქმედებითი, გარემოსდაცვითი და ცხოვრების ჯანსაღი წესის პროპაგანდის პროექტები. აქვე, ვსახავთ კონკრეტულ ამოცანებს:

|  |  |  |
| --- | --- | --- |
| # | ამოცანები | ინდიკატორები |
| 1 | საქმიანობის უწყვეტობისა და მდგრადობის უზრუნველსაყოფად ფაკულტეტის ადამიანური, მატერიალური, საინფორმაციო და ფინანსური რესურსების მუდმივი განვითარება; | * ბიზნესის საქმიანობის უწყვეტობა უზრუნველყოფილია, უნივერსიტეტის ბიზნეს პროცესების უწყვეტობის გეგმის საფუძველზე;
* ფაკულტეტის დებულება;
* ინფორმაციული ტექნოლოგიები ხელმისაწვდომია;
* ნათლად გამიჯნულია ფაკულტეტის მართვის ორგანოთა და ადმინისტრაციის უფლებამოსილებანი;
* განახლებულია საბიბლიოთეკო ინფრასტრუქტურა.
 |
| 2 | ფაკულტეტის მართვის ეფექტიანობის ამაღლება | * დანერგილია სასწავლო პროცესის მართვის ელექტრონული სისტემა;
* დანერგილია საქმის წარმოების ელექტრონული სისტემა;
* დანერგილია უნივერსიტეტის პერსონალის ელექტრონული პორტალი;
 |
| 3 | ეთიკური და უსაფრთხო გარემოს უზრუნველყოფა.  | * ეთიკის, კეთილსინდისიერების, აკადემიური თავისუფლების წესების დარღვევებზე რეაგირების მექანიზმები შემუშავებულია;
* უსაფრთხოების წესების დაცვის მიზნით საინფორმაციო ღონისძიებები ჩატარებულია.
 |
| 4 | ფაკულტეტის პოპულარიზაციის მიზნით მარკეტინგული და პიარ ღონისძიებების ჩატარება | * უნივერსიტეტის შესაბამისი სამსახურის, ფაკულტეტის ადმინისტრაციის, სტუდენტების, აკადემიური და მოწვეული პერსონალის ჩართულობით განხორციელებული ღონისძიებები.
 |

1. **პერსონალის მართვის და პროფესიული განვითარების მექანიზმის სრულყოფა.**

სამართლის ფაკულტეტის პერსონალის მართვის პოლიტიკა ეფუძნება უნივერსიტეტის „პერსონალის მართვის პოლიტიკას“.

|  |  |  |
| --- | --- | --- |
| # | ამოცანა | ინდიკატორები |
| 1 | პერსონალის მართვის არსებული პრაქტიკის გაუმჯობესება | * როგორც ადმინისტრაციული, ისე აკადემიური და მოწვეული პერსონალის საქმიანობის შეფასება განხორციელდება წელიწადში ერთხელ მაინც და აისახება ყოველწლიურ ანგარიშში; აუცილებელია უკუკავშირი და შეფასების შედეგებზე რეაგირება.
 |
| 2 | აკადემიური პერსონალის პროფესიული განვითარება | * აკადემიური პერსონალის პროფესიული განვითარების მიზნით ღონისძიებების ჩატარება და მათი უზრუნველყოფა ფინანსურად, ადმინისტრაციულად და ადამიანური რესურსებით.
 |
|  |  |  |

 **3.საგანმანათლებლო და სამეცნიერო საქმიანობის ხარისხის ზრდა. ინტერნაციონალიზაცია.**

 ამ თვალსაზრისით მეტად მნიშვნელოვანიაპასუხისმგებლობებზე დაფუძნებული აკადემიური თავისუფლება, კეთილსინდისიერება და ავტონომიურობა.

 2020 წელს სამართლის ფაკულტეტის საბაკალავრო საფეხურის საგანმანათლებლო პროგრამის აკრედიტაციის პროცესის ანალიზმა დაგვანახა, პროგრამის ხარვეზები, გარდა ამისა, რიგი პროგრამული ნაკლოვანებანი გამოიკვეთა დაინტერესებული პირების გამოკითხვის შედეგად,[[5]](#footnote-5) რამაც ცალსახად ცხადჰყო საგანმანათლებლო პროგრამის და სილაბუსებში ცვლილებების განორციელების აუცილებლობა.

 საგანმანათლებლო პროგრამების ხარისხის განვითარება და სრულყოფა ფაკულტეტის საქმიანობის პრიორიტეტული, შეუქცევადი და მუდმივი პროცესია, რაც გულისხმობს ისეთი ამოცანების განხორციელებას, როგორიცაა: სწავლა-სწავლების დაგეგმვის, განხორციელების, მონიტორინგისა და განვითარების არსებული პრაქტიკის გაუმჯობესება; საგანმანათლებლო პროგრამების ხარისხის გაუმჯობესება სწავლების თანამედროვე მეთოდების, პრაქტიკული ტრენინგების, სამუშაო შეხვედრების საშუალებით და სხვა.

 მნიშვნელოვანია ფაკულტეტზე მიმდინარე სემცნიერო-კვლევითი საქმიაანობა, რაც ეფუძნება უნივერსიტეტის დოკუმენტაციას, მათ შორის „შზსუ-ს კვლევის პოლიტიკა 2018-2025“. სამეცნიერო-კვლევით საქმიანობაში აკადემიურ პერსონალთან ერთად უნდა გააქტიურდეს სტუდენტთა ჩართულობა. ამასთან, მნიშვნელოვანია აკადემიური პერსონალის ყოველწლიური სამეცნიერო ანგარიშგები, რის საფუძველზეც უნდა განხორციელდეს მათი საქმიანობის პროდუქტიულობის შეფასება.

 ფაკულტეტი იზიარებს უნივერსიტეტის „ინტერნაციონალიზაციის პოლიტიკას“, რომლის თანახმად, უნივერსიტეტი ხელს უწყობს მისი პერსონალისა და სტუდენტების საგანმანათლებლო განვითარებას, აქტიურად ავითარებს საერთაშორისო თანამშრომლობის შესაძლებლობებს სტუდენტთა მობილობის, სტუდენტთა და პერსონალის გაცვლითი პროგრამების, ასევე კვლევების მიმართულებით. ფაკულტეტისთვის ინტერნაციონალიზაცია არის საქმიანობის უწყვეტი, განგრძობადი და კომპლექსური პროცესი, აგრეთვე საშუალება და მექანიზმი, რომლითაც ფაკულტეტის საქმიანობა უკავშირდება საერთაშორისო საგანმანათლებლო სისტემას; ზრდის ფაკულტეტის კურსდამთავრებულებისა და აკადემიური პერსონალის კონკურენტუნარიანობას, ხელს უწყობს მათ წარმატებას და პროფესიულ განვითარებას. ამ თვალსაზრისით ფაკულტეტს აქვს დაგროვილი გამოცდილება, რომელიც უნდა შევინარჩუნოთ და განვავითაროთ.

|  |  |  |
| --- | --- | --- |
| # | ამოცანა | ინდიკატორები |
| 1 | საბაკალავრო და სამაგისტრო საფეხურზე საგანმანათლებლო პროგრამების განახლება/განვითარება. საგანმანათლებლო პროგრამების დაახლოება სახელმწიფოსა და საზოგადოებისა მუდმივად მზარდ მოთხოვნებთან და დასაქმების ბაზრის თანამედროვე ტენდენციებთან.საბაკალავრო საფეხურის საგანმანათლებლო პროგრამის აკრედიტაციის პროცესის წარმატებით გავლა. | * პროგრამების დაგეგმვის, განხორციელების, შემოწმების, განვითარების მექანიზმები;
* განახლებული საგანმანათლებლო პროგრამები და სილაბუსები;
* სწავლის შედეგები გაწერილია ახალი მოთხოვნების შესაბამისად;
* სწავლის შდეგების მიღწევის შეფასება გაანალიზებულია;
* დასაქმებულ კურსდამთავრებულთა რაოდენობა;
* კურსდამთავრებულთა დიპლომის საშუალო ქულა (GPA);
* დასაქმების ბაზრის კვლევის მაჩვენებელი;
* დაინტერესებული მხარეების გამოკითხვების ანალიზი.
 |
| 2 | სწავლებისა და სწავლის მეთოდების მოდერნიზაცია | * აკადემიური და მოწვეული პერსონალი იყენებს სწავლების თანამედროვე მეთოდებს;
* აკადემიური და მოწვეული პერსონალისთვის პროფესიული განვითარების ღონისძიებების რაოდენობა;
 |
| 3 | სპეციალური საჭიროების მქონე პირების საგანმანათლებლო პროცესში ჩართულობის უზრუნველყოფა | * სპეციალური საჭიროების მქონე სტუდენტების რაოდენობა და კმაყოფილების მაჩვენებელი;
* შესაფერისი ადაპტირებული გარემოს არსებობა და ინდივიდუალური სწავლების შესაძლებლობა;
 |
| 4 | ელექტრონული და ჰიბრიდული (შერეული) სწავლების კომპონენტის სრულყოფა საგანმანათლებლო პროცესში. | * ელექტრონული და ჰიბრიდული (შერეული) სწავლების მეთოდი შემუშავებულია;
* ჩატარებულია ელექტრონული სასწავლო კურსების შექმნის ტექნიკის შესახებ ტრენინგი;
 |
| 5 | უცხოელ პარტნიორებთან თანამშრომლობის გაღრმავება | * თანამშრომლობის მემორანდუმების რაოდენობა;
* საერთაშორისო სეზონური სკოლების რაოდენობა;
* განხორციელებული საგანმანათლებლო პროექტების რაოდენობა (მათ შორის: ტემპუსი, ერაზმუს მუნდუსი და ერაზმუს+);
* გაცვლით პროგრამებში მონაწილე სტუდენტების, აკადემიური პერსონალის რაოდენობა.
 |
| 6 | სტუდენტების აკადემიურ ზრდისა და ტრანსფერული უნარ-ჩვევების განვითარების მიზნით კურიკულუმის გარეშე საგანმანათლებლო აქტივობების ორგანიზება | საჯარო ლექციები, ადგილობრივი და საერთაშორისო კონფერენციები, ფორუმები, ტრენინგები, სამუშაო შეხვედრები, იმიტირებლი პროცესები. |
| 7 | საგანმანათლებლო ინფრასტრუქტურის გაუმჯობესებისათვის ზრუნვა | * გარემონტებული აუდიტორიების რაოდენობა;
* კეთილმოწყობილი აუდიტორიების რაოდენობა;
 |
|  | **სამეცნიერო სამქიანობა** |  |
| 8 | აკადემიური პერსონალის სამეცნიერო საქმიანობის მხარდაჭერის პრაქტიკის გაუმჯობესება.აკადემიური პერსონალის სამეცნიერო საქმიანობის ადმინისტრაციული და ფინანსური მხარდაჭერა (სამეცნიერო კონფერენციები, სემინარები, ფესტივალები; პუბლიკაციები, მ.შ. საერთაშორისო გამოცემებში) უზრუნველყოფილია | * საუნივერსიტეტო დონეზე შესამუშავებელია სამეცნიერო-კვლევითი პროექტებისათვის კონკურსების ჩატარებისა და დაფინანების წესი;
* ფაკულტეტის მიერ მხარდაჭერილი ღონისძიებების სტატისტიკური მაჩვენებელი
 |
|  |  |  |
| 10 | კვლევითი კომპონენტის გაძლიერება ბაკალავრიატისა და მაგისტრატურის საფეხურზე. | * სტუდენტთა მონაწილეობით ჩტარებული კონფერენციების რაოდენობა;
* კონფერენციებში მონაწილე სტუდენტთა რაოდენობა;
* კვლევებში ჩართულ სტუდენტთა რაოდენობა;
 |
| 11 | საბაკალავრო და სამაგისტრო ნაშრომების ხარისხის ამაღლება; სტუდენტთა სამეცნიერო აქტივობებში ჩართვა. | * პლაგიატის აღმოჩენის პროგრამა ფუნქციონირებს;
* ნაშრომების შეფასების დინამიკის ანალიზი;
* სტუდენტთა სამეცნიერო საქმიანობაში ჩართულობის სტატისტიკა.
 |
|  | **ინტერნაციონალიზაცია** |  |
| 12 | ინტერნაციონალიზაციის პროცესის განვითარება.სტუდენტთა და კურსდამთავრებულთა საერთაშორისო მობილობისა და საზღვარგარეთ დასაქმების ხელშეწყობა.  | * უნივერსიტეტის ინტერნაციონალიზაციის პოლიტიკის დოკუმენტი;
* ხორციელდება უცხო ენაზე პროფესიული კომუნიკაციის კომპეტენციის განვითარება, პროგრამის ფარგლებში.
 |
| 13 | პროგრამის ფარგლებში სავალდებულოდ გათვალისწინებულია სტუდენტის ინგლისურ ენაზე საკომუნიკაციო უნარების განვითარება არანაკლებ დამოუკიდებელი პროფესიული კომუნიკაციის (B2+) დონეზე.ქართულენოვან სასწავლო კურსებზე გათვალისწინებულია თანამედროვე უცხოენოვანი დამხმარე ლიტერატურა, რაც თავის მხრივ ასევე მიმართულია სტუდენტთა აკადემიური მობილობის ხელშეწყობისკენ.არჩევითი სასწავლო კურსების ნაწილი ხორციელდება ინგლისურ ენაზე. | * განახლებული საგანმანათლებლო პროგრამა
* განახლებული სილაბუსები
 |
| 14 | სამეცნიერო კვლევების ინტერნაციონალიზაცია | * უცხოეთის   უმაღლეს სასწავლო და სამეცნიერო დაწესებულებებთან ერთობლივი ღონისძიებები;
* პუბლიკაციების გამოქვეყნება უცხოეთის და სართაშორისო გამოცემებში.
 |

1. **სტუდენტთა წარმატებაზე ორიენტირებული ღონისძიებები.**
 სტუდენტები აქტიურად არიან ჩართულები ფაკულტეტის ადმინისტრაციულ მმართველობასა და საგანმანათლებლო პროცესში. ფაკულტეტზე მოქმედებს სტუდენტური თვითმმართველობა. შშმ სტუდენტებისთვის არსებობს საგანმანათლებლო პროგრამაში ჩართვის ყველა შესაძლებლობები. უნივერსიტეტში მოქმედებს სასწავლო პროცესის მართვის სამსახური, რომელიც ფაკულტეტის ადმინისტრაციასთან ერთად სტუდნტებს ეხმარება საგანმანათლებლო პროცესში წარმოქმნილი პრობლემების მოგვარებაში.

 უნივერსიტეტში ღიად, საჯაროდ და გამჭვირვალედ ხორციელდება სტუდენტთა ფინანსური მხარდაჭერის ღონისძიებები. ფაკულტეტი უნივერსიტეტის სხვადასხვა სტრუქტურულ ერთეულებთან ერთად მუდმივად ახორციელებს სტუდენტთა აკადემიურ მხარდაჭერას და საკონსულტაციო მომსახურებას, რაც გულისხმობს სტუდენტის ორიენტირებას საგანმანათლებლო პროგრამაზე; სწავლის პროცესის დაგეგმვის, წარმართვისა და განვითარების ხელშეწყობის ღონისძიებებს; სტუდენტთა აკადემიური რეგისტრაციის პროცესის ხელშეწყობას; მობილობით გადმოსულ სტუდენტთა დახმარებას; სამეცნიერო და შემოქმედებით მუშაობაში სტუდენტთა აქტიურ ჩაბმას; საერთაშორისო გაცვლითი პროგრამების შესახებ სტუდენტთა დროულ ინფორმირებას, მათში მონაწილეობის, დოკუმენტაციის მომზადების ხელშეწყობას და საუნივერსიტეტო ცხოვრების სხვა ასპექტებთან დაკავშირებით სტუდენტის ინფორმირებასა და მხარდაჭერას.

|  |  |  |
| --- | --- | --- |
| # | ამოცანები | ინდიკატორები |
| 1 | საგანმანათლებლო პროცესის გაუმჯობესებაში სტუდენტთა ჩართულობის ზრდა | ჩართულ სტუდენტთა რაოდენობა |
| 2 | სტუდენტთა საკონსულტაციო სერვისების გაუმჯობესება | * კონსულტაციამიღებული სტუდენტების რაოდენობა;
 |
| 3 | სტუდენტებთან კომუნიკაციის საშუალებების განვითარება | ორგანიზაციული ელექტრონული ფოსტით სარგებლობის სიხშირე |
| 4 | სტუდენტთა კურიკულუმსგარე აქტივობების მხარდაჭერა | * აქტივობთა რაოდენობა
* კურიკულმსგარე აქტივობებში ჩართული სტუდენტების რაოდენობა.
 |

1. სამართლის ახალი დარგობრივი მახასიათებლის დანერგვა საგანმანათლებლო პროგრამების აკრედიტაციის პროცესში.2021.; სამართლებრივი ბაზრის კვლევა საქართველოში  (კვლევის ანგარიში). 2021 [↑](#footnote-ref-1)
2. აღნიშნული მაჩვენებელი მოიცავს 2021 წლის დეკემბრის მონაცემებს, რაც სავალდებულო წესით უნდა განალდეს 2022 წლის 1 აპრილამდე [↑](#footnote-ref-2)
3. სამართლის ახალი დარგობრივი მახასიათებლის დანერგვა საგანმანათლებლო პროგრამების აკრედიტაციის პროცესში.2021.; სამართლებრივი ბაზრის კვლევა საქართველოში  (კვლევის ანგარიში). 2021. [↑](#footnote-ref-3)
4. სტუდენტი, აკადემიური პერსონალი, კურსდამთავრებული, პოტენციალური დამსაქმებელი. [↑](#footnote-ref-4)
5. გამოკითხვები ჩატარდა 2021 წლის ნოემბერში [↑](#footnote-ref-5)